ΓΡΑΠΤΗ ΕΡΩΤΗΣΗ E-3358/00

υποβολή: Guido Viceconte (PPE-DE), Giuseppe Gargani (PPE-DE), Francesco Musotto (PPE-DE), Stefano Zappal (PPE-DE), Luigi Cesaro (PPE-DE), Marcello Dell'Utri (PPE-DE), Mario Mauro (PPE-DE), Amalia Sartori (PPE-DE), Umberto Scapagnini (PPE-DE), Antonio Tajani (PPE-DE), Guido Podest (PPE-DE), Raffaele Lombardo (PPE-DE) και Raffaele Costa (PPE-DE) προς την Επιτροπή

(27 Οκτωβρίου 2000)

Θέμα: Πρόγραμμα Νεότητα: καθυστερήσεις στην αποστολή των συμβάσεων και στις πληρωμές

Η πρώτη επιλογή των προγραμμάτων στο πλαίσιο του προγράμματος νεότητα άρχισε τον παρελθόντα Μάιο. Τα επιλεχθέντα ωστόσο προγράμματα, δεν έχουν μέχρι σήμερα συγχρηματοδοτηθεί. Η καθυστέρηση στην αποστολή των συμβάσεων και η παράληψη πληρωμής των προβλεπομένων προκαταβολών συνεπάγεται για πολυάριθμες ενώσεις σημαντικές δυσχέρειες που έχουν αντίκτυπο στηνλοποίηση την ίδια των προγραμμάτων.

1. Μπορεί η Επιτροπή να μας ενημερώσει για τον χαρακτήρα των καθυστερήσεων αυτών και να μας αναφέρει εάν οι τελευταίες οφείλονται σε εσωτερικές δυσλειτουργίες:

2. Ποια μέτρα προτίθεται να λάβει η Επιτροπή για την αντιμετώπιση των καθυστερήσεων αυτών;

Απάντηση της κας Reding εξ ονόματος της Επιτροπής

(8 Δεκεμβρίου 2000)

Το πρόγραμμα Νεολαία τέθηκε σε ισχύ την ημέρα της δημοσίευσης στην Επίσημη Εφημερίδα της απόφασης για τη θέσπισή του. Αυτή η δημοσίευση έγινε μόλις στις 18 Μαΐου 2000. Η Επιτροπή έλαβε τα αναγκαία μέτρα ώστε αυτή η καθυστερημένη θέση σε ισχύ για την οποία δεν ευθύνεται να έχει όσο το δυνατό λιγότερες αρνητικές συνέπειες για τους δικαιούχους.

Όσον αφορά τις αποκεντρωμένες ενέργειες (που αποτελούν περίπου τα του προϋπολογισμού του προγράμματος), τα περισσότερα εθνικά γραφεία που τις εφαρμόζουν έλαβαν τη σύμβασή τους κατά την περίοδο από το τέλος Αυγούστου έως τα μέσα Σεπτεμβρίου, δηλαδή μέσα σε πολύ μικρό χρονικό διάστημα, αν ληφθούνπόψη οι ισχύουσες δημοσιονομικές διαδικασίες. Η διάθεση των αντίστοιχων κονδυλίων έχει προχωρήσει πολύ. Συνεπώς, τα γραφεία είναι ήδη σε θέση να πραγματοποιήσουν τις πληρωμές στους δικαιούχους.

Σε ό,τι αφορά τις κεντρικές ενέργειες, η Επιτροπή αύξησε τον αριθμό των προθεσμιών επιλογής, ώστε να δοθεί η δυνατότητα σε όσο το δυνατόν περισσότερες οργανώσεις ναποβάλουν τα σχέδιά τους και να καλύψουν, κατά κάποιο τρόπο, την καθυστέρηση στην έγκριση του προγράμματος. Αυτό προκάλεσε μεγάλο διοικητικό φόρτο παρά τα περιορισμένα μέσα.

Οι περισσότερες συμβάσεις σχετικά με την πρώτη επιλογή (Μάιος) έχουν αποσταλεί και οι πληρωμές γίνονται μόλις επιστρέψουν τις συμβάσεις οι δικαιούχοι. Η αποστολή των συμβάσεων για τη δεύτερη επιλογή θα γίνει τις προσεχείς ημέρες. Η τρίτη επιλογή είναιπό περάτωση.

Το 2000 έχει τα χαρακτηριστικά ενός μεταβατικού έτους, με δυσκολίες, λόγω της διακοπής μεταξύ του τέλους της προηγούμενης γενιάς του προγράμματος (από τις 31 Δεκεμβρίου 1999) έως τη θέση σε ισχύ του νέου προγράμματος Νεολαία (4 1/2 μήνες αργότερα).

Οι προοπτικές για το 2001 είναι πολύ πιο θετικές. Επειδή η Επιτροπή έχει συντάξει συμβάσεις λειτουργίας για δύο έτη με τα εθνικά γραφεία, θα είναι σε θέση να διαθέσει τα κονδύλια για τις αποκεντρωμένες ενέργειες από την αρχή του οικονομικού έτους 2001, πράγμα που θα επιτρέψει σε αυτά τα γραφεία να πληρώσουν εγκαίρως τους δικαιούχους.

Εξάλλου, ηπό εξέλιξη απλοποίηση των διαδικασιών και χρηματοδοτικών κυκλωμάτων στην Επιτροπή θα επιτρέψουν να μειωθούν σημαντικά οι προθεσμίες εξέτασης των φακέλων των οποίων η διαχείριση είναι κεντρική.